अजीत पवार उनके नेताओं के साथ भाजपा में आए, तो हम सरकार में नहीं रहेंगे
Maharashtra Shiv Sena BJP Alliance - Shiv Sena spokesperson Sanjay Shirsat Speaks About Ajit Pawar joins BJP with NCP leaders शिवसेना प्रवक्ता संजय शिरसाट ने कहा कि  NCP एक ऐसी पार्टी है, जो विश्वासघात करती है। अगर अजीत पवार NCP नेताओं के साथ भाजपा में शामिल हुए, तो एकनाथ शिंदे
शिवसेना प्रवक्ता संजय शिरसाट ने कहा कि NCP एक ऐसी पार्टी है, जो विश्वासघात करती है। अगर अजीत पवार NCP नेताओं के साथ भाजपा में शामिल हुए, तो एकनाथ शिंदे के नेतृत्व वाली शिवसेना महाराष्ट्र में सरकार का हिस्सा नहीं होगी। शिरसाट ने यह बात मंगलवार को मुंबई में मीडिया से कही।
कांग्रेस-NCP के साथ जाना पसंद नहीं था, इसलिए उद्धव की पार्टी छोड़ी
उन्होंने कहा कि उन्हें लगता है कि NCP सीधे भाजपा के साथ नहीं जाएगी। हमारी नीति इसके बारे में स्पष्ट है। हम सत्ता में भी NCP के साथ नहीं होंगे। अगर भाजपा NCP को अपने साथ लेती है, तो महाराष्ट्र इसे पसंद नहीं करेगा। हमने उद्धव ठाकरे के नेतृत्व वाली पूर्व अविभाजित शिवसेना से बाहर निकलने का फैसला किया था क्योंकि लोगों को हमारा कांग्रेस और NCP के साथ जाना पसंद नहीं आया था।
अजीत ने कुछ नहीं कहा है, मतलब वे NCP में नहीं रहना चाहते
शिरसाट ने कहा कि अजीत पवार ने कुछ भी नहीं कहा। इसका मतलब है कि वे NCP में नहीं रहना चाहते हैं। हमने कांग्रेस-NCP (जो पिछली महा विकास अघाड़ी सरकार का हिस्सा थे) को छोड़ दिया क्योंकि हम उनके साथ नहीं रहना चाहते थे।
अजीत पवार के पास वहां फ्री हैंड नहीं है। इसलिए अगर वह NCP छोड़कर भाजपा में शामिल होते हैं, तो हम उनका स्वागत करेंगे। अगर वह NCP नेताओं के ग्रुप के साथ आते हैं, तो हम सरकार में नहीं रहेंगे।
पवार नाराज इसलिए हैं क्योंकि उनके बेटा चुनाव हार गया था
शिरसाट को हाल ही में मुख्यमंत्री एकनाथ शिंदे के नेतृत्व वाली शिवसेना का प्रवक्ता नियुक्त किया गया था। उन्होंने कहा कि अजित पवार नाराज इसलिए हैं क्योंकि उनके बेटे पार्थ पवार पहले चुनाव हार गए थे। पार्थ पवार 2019 के लोकसभा चुनाव में महाराष्ट्र के मावल निर्वाचन क्षेत्र से हार गए थे। अजीत पवार से संपर्क नहीं होना कोई नई बात नहीं है। लेकिन उनकी नाराजगी, मीडिया के जरिए दिखाई जा रही है।
उनकी नाराजगी का संबंध सुप्रीम कोर्ट में लंबित शिवसेना के 16 विधायकों को अयोग्य ठहराने की याचिका से नहीं है।
ये खबरें भी पढ़ सकते हैं...
अजित पवार ने ट्विटर अकाउंट से NCP का झंडा हटाया, भाजपा को समर्थन देने की अटकलों पर बोले- मैं पूरी तरह से NCP के साथ हूं और रहूंगा
NCP नेता और शरद पवार के भतीजे अजित पवार ने मंगलवार को पार्टी छोड़ने की अटकलों को खारिज कर दिया है। अजित ने कहा- बेवजह गलतफहमी फैलाई जा रही हैं। किसी विधायक का हस्ताक्षर नहीं लिया गया है। भाजपा के साथ जाने की खबरों में कोई सच्चाई नहीं है। जब तक जान में जान है तब तक NCP से जुड़ा रहूंगा। चाहो तो एफिडेविट पर लिख कर दे दूं!​​​​​​​ पूरी खबर यहां पढ़ें...
संजय राउत बोले- अजित पवार BJP में शामिल नहीं होंगे, उनका भविष्य NCP के साथ उज्ज्वल
शिवसेना नेता संजय राउत ने कहा कि अजित पवार का भविष्य राष्ट्रवादी कांग्रेस पार्टी (NCP) के साथ उज्ज्वल है। वह भाजपा में शामिल नहीं हो सकते। इसलिए चिंता की कोई बात नहीं है। वह भाजपा ज्वॉइन नहीं करेंगे न ही उनके गुलाम बनेंगे। हमें पवार पर पूरा भरोसा है। पूरी खबर यहां पढ़ें...